CELEX: 22012D0205
Language: da
Date: 2012-12-07 00:00:00
Title: Det Blandede EØS-udvalgs afgørelse nr. 205/2012 af 7. december 2012 om ændring af bilag I (Dyre- og plantesundhed) til EØS-aftalen

21.3.2013   
            
            
               DA
            
            
               Den Europæiske Unions Tidende
            
            
               L 81/1
            
         DET BLANDEDE EØS-UDVALGS AFGØRELSE
   Nr. 205/2012
   af 7. december 2012
   om ændring af bilag I (Dyre- og plantesundhed) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
   ud fra følgende betragtninger:
   
               (1)
            
            
               Kommissionens gennemførelsesforordning (EU) nr. 427/2012 af 22. maj 2012 om udvidelse af de særlige garantier vedrørende salmonella, der er omhandlet i Europa-Parlamentets og Rådets forordning (EF) nr. 853/2004, til også at omfatte æg bestemt til Danmark (1) skal indarbejdes i aftalen.
            
         
               (2)
            
            
               Punkt 2 i indledningen til kapitel I i bilag I til aftalen fastsætter, at »bestemmelserne i dette kapitel gælder for Island, undtagen bestemmelserne vedrørende levende dyr, bortset fra fisk og akvakulturdyr, og animalske produkter såsom æg, embryoner og sæd. Hvis en retsakt ikke eller kun til dels skal gælde for Island, angives det i forbindelse med den specifikke retsakt.« Af hensyn til sammenhængen skal en henvisning til nærværende punkt indsættes i aftalen med hensyn til Europa-Parlamentets og Rådets forordning (EF) nr. 882/2004 af 29. april 2004 (2), berigtiget i EUT L 191 af 28.5.2004, s. 1, som er indarbejdet ved Det Blandede EØS-udvalgs afgørelse nr. 137/2007 af 26. oktober 2007 (3).
            
         
               (3)
            
            
               Denne afgørelse vedrører lovgivning om veterinæranliggender. Lovgivning om dyresundhed finder ikke anvendelse på Liechtenstein, så længe aftalen mellem Det Europæiske Fællesskab og Det Schweiziske Forbund om handel med landbrugsprodukter også gælder for Liechtenstein, jf. de sektorspecifikke tilpasninger i bilag I til aftalen. Denne afgørelse skal derfor ikke gælde for Liechtenstein.
            
         
               (4)
            
            
               Bilag I til aftalen skal derfor ændres i overensstemmelse hermed —
            
         VEDTAGET DENNE AFGØRELSE:
   Artikel 1
   I kapitel I i bilag I til aftalen foretages følgende ændringer:
   
               1)
            
            
               Følgende indsættes i punkt 11 (Europa-Parlamentets og Rådets forordning (EF) nr. 882/2004) i del 1.1:
               »Denne retsakt gælder for Island for de områder, der henvises til i punkt 2 i indledningen.«
            
         
               2)
            
            
               Følgende punkt indsættes efter punkt 17 (Europa-Parlamentets og Rådets forordning (EF) nr. 853/2004) i del 6.1:
               
                           »17a.
                        
                        
                           
                              32012 R 0427: Kommissionens gennemførelsesforordning (EU) nr. 427/2012 af 22. maj 2012 om udvidelse af de særlige garantier vedrørende salmonella, der er omhandlet i Europa-Parlamentets og Rådets forordning (EF) nr. 853/2004, til også at omfatte æg bestemt til Danmark (EUT L 132 af 23.5.2012, s. 8).«
                        
                     
         Artikel 2
   Den islandske og den norske udgave af gennemførelsesforordning (EU) nr. 427/2012, der offentliggøres i Den Europæiske Unions Tidendes EØS-tillæg, er begge autentiske.
   Artikel 3
   Denne afgørelse træder i kraft den 8. december 2012, forudsat at alle meddelelser er indgivet til Det Blandede EØS-udvalg, jf. aftalens artikel 103, stk. 1 (4).
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 7. december 2012.
      
         
            På Det Blandede EØS-udvalgs vegne
         
         Atle LEIKVOLL
         
            Formand
         
      
   
   
      (1)  EUT L 132 af 23.5.2012, s. 8.
   
      (2)  EUT L 165 af 30.4.2004, s. 1.
   
      (3)  EUT L 100 af 10.4.2008, s. 53.
   
      (4)  Ingen forfatningsmæssige krav angivet.